Consortium of European Research Libraries
O Consortium of European Research Libraries (CERL) o l'é 'n consòrçio de bibliotêche de riçèrca, scitoæ sorviatùtto in Eoröpa, ch'o façìlita e riçèrche di stòrichi co-în interèsse in sciâ stöia de 'n lìbbro, publicàndo de vivàgne in sciâ Ræ che inclùddan l'Heritage of the Printed Book Database (HPB), o CERL Thesaurus e o CERL Portal. L'òrganizaçión a têgne ànche di semenâi e di louêi e, a partî da-o 1998, a pùblica 'n periòdico ch'o l'é ciamòu CERL Papers. A l'é stæta creâ into 1992 e, da-o 1994, a l'é registrâ into Régno Unîo cómme 'na socjêtæ a responsabilitæ limitâ da garançîa, con sêde a Lóndra[1]. L'asenblêa sociâle a se têgne anoalménte into méize de novénbre e o sò òrgano aministratîvo o l'é formòu da 'n conséggio d'aministraçión e da 'n comitâto esecutîvo[2]. O sò prescidénte o l'é stæto Elmar Mittler, 'n profesô emêrito in biblioteconomîa, scìnn-a-o novénbre do 2011, quànde o l'é stæto sostitoîo da Ulf Göranson, ecs-càppo bibliotecâio de l'Universcitæ de Uppsala.
Heritage of the Printed Book Database[modìfica | modìfica wikitèsto]
L'Heritage of the Printed Book Database, into pasòu ciamòu Hand Press Book Database, a-o frevâ 2014 o contegnîva squæxi 5 milioîn de schêde in sce di lìbbri stànpæ inte l'época da stànpa a màn, a partî dónca da l'introduçión da tecnologîa da stànpa in Eoröpa, ciù ò mêno into 1450, a-a meitæ do XIX sécolo, con de descriçioîn che façìlitan o paragón tra e vàrie verscioîn. In quéllo moménto, 41 instituçioîn contriboîvan con dæti e schêde, e quæ són incéntræ sorviatùtto in sce l'anàlixi de l'ògètto ciufîto che in sciâ retroconversción de vôxe bibliogràfiche prexisténti. A bànca dæti a l'é de lóngo agiornâ, spécce da-e instituçioîn parteçipànti[2][3].
A bànca dæti HPB a l'é stæta òspitâ da l'americànn-a OCLC da-o seténbre 2007 a-o 2013 e a l'adêuvia i software FirstSearch e Connexion de l'OCLC. A partî da-o seténbre 2013, a l'é òspitâ da-a tedésca Gemeinsamer Bibliotheksverbund. L'intrâ a l'é limitâ a-e instituçioîn parteçipànti a-o CERL e a-i licensatâi.
CERL Thesaurus[modìfica | modìfica wikitèsto]
O CERL Thesaurus, gestîo da-o Data Conversion Group de Göttingen, o l'inàndia lêughi, stanpoéi, editoî e aotoî pe travàggi stànpæ tra o 1450 e o 1850, e quésto o sèrve dónca, insémme con l'integròu contròllo d'outoritæ (o Gemeinsame Normdatei), pe incroxâ i nómmi de variànte inte stànpe e inti catàloghi.[2]
O vêgne agiornòu outomaticaménte co-a bànca dæti Material Evidence in Incunabula e o l'òfre di colegaménti a-e informaçioîn in sciâ proveniénsa fornîe da-e instituçioîn parteçipànti a-o CERL, che raprézentan de coleçioîn òua spanteghæ, e o l'inclùdde ànche do materiâle digitalizòu cómme inmàgine de màrche tipogràfiche[4] mìsse insémme da Vindel, Ronald McKerrow e Philippe Renouard e de fî de grànn-e[2]. A vìxita a-o thesaurus a l'é de bàdda.
CERL Portal[modìfica | modìfica wikitèsto]
O CERL Portal o l'é stæto svilupòu da l'Electronic Publishing Centre da Bibliotêca de l'Universcitæ de Uppsala dòppo o conpletâse do CERL Manuscripts Project. O permétte de riçèrche conbinæ ségge da manoscrîti che da lìbbri stànpæ, in de bànche dæti de manoscrîti, cómme l'HPB e âtre bànche dæti adiçionâli in sciâ Ræ cómme l'English Short-Title Catalogue e bànche dæti de fotografîe[2][5]. L'intrâ a-o portâ a l'é de bàdda.
Material Evidence in Incunabula[modìfica | modìfica wikitèsto]
Material Evidence in Incunabula a l'é 'na bànca dæti de stànpe e inconàboli do XV sécolo ch'a pìggia da l'Incunabula Short Title Catalogue da British Library e e métte insémme con dæti in sce de séncie còpie. O sò svilùppo o l'é stæto iniçialménte finançiòu da-a British Academy[2][6]. A vìxita a-a bànca dæti a l'é de bàdda.
Instituçioîn parteçipànti[modìfica | modìfica wikitèsto]
A-o novénbre do 2021, o consòrçio o contâva de 293 ménbri, sorviatùtto da l'Eoröpa ma ànche da-e Amériche[7]. De quésti, i sénci ménbri (a quöta intrêga) e i ménbri speciâli (i quæ pàgan 'na quöta ciù bàssa) àn 'n vôto a l'asenblêa sociâle anoâle; grùppi de no ciù de 16 bibliotêche condivìddan 'n vôto e grùppi de ménbri asociæ inte 'n sôlo sogètto poriéivan ànche no votâ[2].
Nòtte[modìfica | modìfica wikitèsto]
- ↑ (EN) Consortium of European Research Libraries, About CERL, in sce cerl.org. URL consultòu o 24 dexénbre 2021.
- ↑ 2,0 2,1 2,2 2,3 2,4 2,5 2,6 (EN) Ingeborg Versprille, Marian Lefferts e Cristina Dondi, The Consortium of European Research Libraries (CERL): twenty years of promoting Europe's cultural heritage in print and manuscript (abstract), in Zeitschrift für Bibliothekskultur, vol. 2, n. 1, Universcitæ de Bazilêa, 3 lùggio 2014, pp. 30-40.
- ↑ (EN) Consortium of European Research Libraries, Heritage of the Printed Book Database (HPB), in sce cerl.org. URL consultòu o 24 dexénbre 2021.
- ↑ (EN) Consortium of European Research Libraries, CERL Thesaurus, in sce cerl.org. URL consultòu o 24 dexénbre 2021.
- ↑ (EN) Consortium of European Research Libraries, CERL Portal, in sce cerl.org. URL consultòu o 24 dexénbre 2021 (archiviòu da l'url òriginâle o 1º zenâ 2017).
- ↑ (EN) Consortium of European Research Libraries, Material Evidence in Incunabula, in sce cerl.org. URL consultòu o 24 dexénbre 2021.
- ↑ (EN) Consortium of European Research Libraries, List of Members, in sce cerl.org. URL consultòu o 24 dexénbre 2021.
Bibliografîa[modìfica | modìfica wikitèsto]
- (DE) Claudia Fabian, Altbestandskatalogisierung als Gemeinschaftsaufgabe Europas: Bericht über die International Conference on Retrospective Cataloguing in Europe, 15th to 19th century materials, vom 28. bis 30. November 1990 in München, in Zeitschrift für Bibliothekswesen und Bibliographie, n. 38, Historischee Kommission des Börsenvereins des Deutschen Buchhandels, 1991, pp. 227-235.
- (DE) Claudia Fabian, Die Gründung der Eurodatenbank für Altbestandskatalogisierung in Europa: Bericht über die zweite International Conference on Retrospective Cataloguing in Europe, 15th to 19th century printed materials, vom 29. bis 30. Januar 1992 in München, in Zeitschrift für Bibliothekswesen und Bibliographie, n. 39, Historischee Kommission des Börsenvereins des Deutschen Buchhandels, 1992, pp. 207-216.
- (DE) Claudia Fabian, Das Consortium of European Research Libraries (CERL) und die Gründung einer Datenbank für frühe europäische Drucke (1450–1830), in Zeitschrift für Bibliothekswesen und Bibliographie, n. 41, Historischee Kommission des Börsenvereins des Deutschen Buchhandels, 1994, pp. 11-17.
- (DE) Claudia Fabian, Die 'Hand Press Book Database' des Consortium of European Research Libraries, in Zeitschrift für Bibliothekswesen und Bibliographie, n. 68, Historischee Kommission des Börsenvereins des Deutschen Buchhandels, 1997, pp. 61-69.
- (DE) Monika Estermann, Auf dem Weg zu einem europäischen Gesamtkatalog: Zur Tagung des Consortium of European Research Libraries (CERL) in München, in Buchhandelsgeschichte, n. 1997/4, Historischee Kommission des Börsenvereins des Deutschen Buchhandels, 1997, pp. 197-199.
Colegaménti estèrni[modìfica | modìfica wikitèsto]
- (EN) Scîto ofiçiâ, in sce cerl.org. URL consultòu o 24 dexénbre 2021.
- (EN) Bànca Dæti HPB, in sce kxp.k10plus.de. URL consultòu o 24 dexénbre 2021.
- (EN) Cerl Thesaurus, in sce data.cerl.org. URL consultòu o 24 dexénbre 2021.
- (EN) The CERL Portal, in sce cerl.epc.ub.uu.se. URL consultòu o 24 dexénbre 2021 (archiviòu da l'url òriginâle o 23 seténbre 2017).
- (EN) Material Evidence in Incunabula, in sce data.cerl.org. URL consultòu o 24 dexénbre 2021.
eng_Latn lij_Latn eng_Latn lij_Latn lij_Latn srd_Latn lij_Latn lij_Latn srd_Latn lij_Latn eng_Latn lij_Latn srd_Latn lij_Latn srd_Latn eng_Latn eng_Latn eng_Latn eng_Latn lij_Latn eng_Latn eng_Latn srd_Latn deu_Latn deu_Latn deu_Latn deu_Latn deu_Latn srd_Latn lij_Latn lij_Latn lij_Latn lij_Latn lij_Latn